section_heading: Najuspješnije sezone
paragraph_text: U sezoni 2020./2021. koja se odigravala pod strogim epidemiološkim pravilima zbog prevencije širenja zaraze COVID-19 te je zbog istoga u nekoliko navrata treniranje bilo zabranjeno, naši seniori su ponovili osvajanje Prve županijske nogometne lige Zapad s velikih 85 bodova. Cijele sezone vodili smo mrtvu utrku za naslov prvaka s ekipom NK Bregane, a naslov prvaka osvojili smo u direktnoj međusobnoj utakmici 3 kola prije kraja pobjedom u Bregani rezultatom 1:2. Cijele sezone ekipu su žustro bodrili navijači "Šumari" koji su se ponovo okupili te tako zaista bili dodatan motiv i velika podrška igračima u ovoj napornoj sezoni. Ekipu je vodio trener David Kižlin koji je sigurno i najzaslužniji za ovaj veliki uspjeh i ulazak u viši rang natjecanja.